b'\n_START_ARTICLE_\nFifteen (pesem)\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbFifteen\xc2\xab\xc2\xa0je balada, ki je napisana v klju\xc4\x8du G-dur. V pesmi v ozadju ve\xc4\x8dinoma igra akusti\xc4\x8dna kitara. Vokali Taylor Swift se v pesmi raztezajo \xc4\x8dez eno oktavo in pol, od G\xe2\x82\x83 do C\xe2\x82\x85. V ozadju v pesmi Taylor Swift poje\xc2\xa0\xc2\xbbla la la\xc2\xab, pesem pa se kon\xc4\x8da z\xc2\xa0\xc2\xbbGloboko vdihni, ko gre\xc5\xa1 \xc4\x8dez vrata\xc2\xab\xc2\xa0(\xc2\xbbTake a deep breath as you walk through the doors\xc2\xab), kar je skraj\xc5\xa1ana verzija prve kitice. Pesem\xc2\xa0\xc2\xbbFifteen\xc2\xab\xc2\xa0je druga pesem na albumu Fearless in osma na ponovni izdaji albuma Fearless: Platinum Edition. S \xc5\xa1estimi sekundami in petimi minutami je pesem najdalj\xc5\xa1a standrdna verzija iz albuma in druga najdalj\xc5\xa1a pesem iz ponovne izdaje albuma, takoj za pesmijo\xc2\xa0\xc2\xbbUntouchable\xc2\xab._NEWLINE_Besedilo pesmi\xc2\xa0\xc2\xbbFifteen\xc2\xab\xc2\xa0je navdihnilo prvo leto Taylor Swift na srednji \xc5\xa1oli Hendersonville High School, ko je spoznala svojo najbolj\xc5\xa1o prijateljico, od\xc5\xa1la prvi zmenek in do\xc5\xbeivela prvi poljub ter podpirala najbolj\xc5\xa1o prijateljico, ko je imela slednja zlomljeno srce. Taylor Swift je dejala:\xc2\xa0\xc2\xbbEnostavno odlo\xc4\x8dila sem se, da si \xc5\xbeelim povedati zgodbo o najinem prvem letu na srednji \xc5\xa1oli, saj sem takrat bolj odrasla kot v katerem koli drugem letu v mojem \xc5\xbeivljenju.\xc2\xab Medtem ko je pisala besedilo, je za\xc4\x8dela s kitico\xc2\xa0\xc2\xbb... dala je vse/Morala je za fanta/Ki si je premislil\xc2\xab\xc2\xa0\xc2\xbb(... gave everything/She had to a boy/Who changed his mind\xc2\xab), kar se je pojavljajo \xc4\x8dez vso pesem.\xc2\xa0\xc2\xbbVse ostalo sem napisala s te to\xc4\x8dke, skoraj vse ravno obratno,\xc2\xab\xc2\xa0je komentirala Taylor Swift. Taylor Swift je dejala, da je pesem zapeta kot\xc2\xa0\xc2\xbbneke vrste nasvet ostalim petnjastletnicam.\xc2\xab Med snemanjem zelo zasebne pesmi je Taylor Swift jokala.\n_START_SECTION_\nKritike\n_START_PARAGRAPH_\nPesem\xc2\xa0\xc2\xbbFifteen\xc2\xab\xc2\xa0je dobivala v glavnem pozitivne ocene s strani glasbenih kritikov, predvsem zaradi njenega premi\xc5\xa1ljenega besedila in pomena. Jody Rosen iz revije Rolling Stone je napisala:\xc2\xa0\xc2\xbbTaylor Swift je u\xc4\x8denka v pisanju besedil z intuicijskim darom za sestavljanje besedila od verzov do refrena.\xc2\xab\xc2\xa0Napisala je tudi, da je pesem\xc2\xa0\xc2\xbbFifteen\xc2\xab, kot da bi bila\xc2\xa0\xc2\xbbsestavljena v tovarni uspe\xc5\xa1nic - s priznanji, ki so zelo intimna in resni\xc4\x8dna.\xc2\xab\xc2\xa0Jody Rosen je pisanje besedil Taylor Swift primerjala s talentom\xc2\xa0\xc2\xbb\xc5\xa1vedskih pop bogov, kot sta Dr. Luke in Max Martin.\xc2\xab James Reed iz revije The Boston Globe je napisal, da so Fearlessove\xc2\xa0\xc2\xbbnajzanimivej\xc5\xa1e pesmi tiste, ki jih je Taylor Swift napisala sama. Za pesem \'Fifteen\' lahko skoraj re\xc4\x8demo, da je kot izpisek iz dnevnika, kronika prvega leta na srednji \xc5\xa1oli Taylor Swift.\xc2\xab Jonathon Keefe iz revije Slant Magazine je ponavljajo\xc4\x8di se verz imenoval za\xc2\xa0\xc2\xbbenkratno, razkrivajo\xc4\x8do pesem o izgubi prijateljeve nedol\xc5\xbenosti\xc2\xab\xc2\xa0in je ugotovil, da je to eden lep\xc5\xa1ih trenutkov v albumu, vendar je po njegovem mnenju neimpresioniran s tem, ko je Taylor Swift zapela\xc2\xa0\xc2\xbb\'la la la\' za ozadje pesmi \'Fifteen\', kar je skoraj \xc5\xbealostno.\xc2\xab Stephen Thomas Erlewine iz Allmusic je dejal, da je pesem\xc2\xa0\xc2\xbbFifteen\xc2\xab\xc2\xa0najbolj osebna pesem na albumu Fearless, v kateri se Taylor Swift zdi kot\xc2\xa0\xc2\xbbstarej\xc5\xa1a sestra in ne velika zvezda\xc2\xab, pesem samo pa je ozna\xc4\x8dila za najbolj\xc5\xa1o pesem na albumu. Revija Billboard je pesem ozna\xc4\x8dila za\xc2\xa0\xc2\xbbvpogledljivo\xc2\xab, ki bi se lahko\xc2\xa0\xc2\xbbpovezala z najstnicami, ki i\xc5\xa1\xc4\x8dejo upanje in z odraslimi \xc5\xbeenskami, ki gledajo nazaj.\xc2\xab Jon Caramanica iz revije The New York Times je verjel, da je pesem\xc2\xa0\xc2\xbbFifteen\xc2\xab\xc2\xa0\xc2\xbbena izmed najbolj\xc5\xa1ih pesem, kar jih je Taylor Swift kdaj napisala\xc2\xab. Novinarka Leah Greenbelt iz revije Entertainment Weekly je napisala:\xc2\xa0\xc2\xbbKo poje o seksu, zveni kot prava najstnica in ne nekak\xc5\xa1na industrializirana lisi\xc4\x8dja Lolita.\xc2\xab Josh Love iz revije The Village Voice je pesem\xc2\xa0\xc2\xbbFifteen\xc2\xab\xc2\xa0ozna\xc4\x8dila za albumov\xc2\xa0\xc2\xbbnajbolj\xc5\xa1i singl\xc2\xab\xc2\xa0in jo ozna\xc4\x8dila za osve\xc5\xbeujo\xc4\x8de nasprotje tipi\xc4\x8dnim country pesmim. Rob Sheffield, novinar revije Blender je napisal, da je pesem\xc2\xa0\xc2\xbbFifteen\xc2\xab\xc2\xa0najbolj odrasla pesem na albumu Fearless. Alexis Petridis iz revije The Guardian je pesem\xc2\xa0\xc2\xbbFifteen\xc2\xab\xc2\xa0ozna\xc4\x8dil za\xc2\xa0\xc2\xbbfantasti\xc4\x8dno dobro\xc2\xab\xc2\xa0pesem, ki je raz\xc5\xa1irila\xc2\xa0\xc2\xbbnjeno potencialno tr\xc5\xbei\xc5\xa1\xc4\x8de od najstni\xc5\xa1kih deklet do vsakogar, ki je v\xc4\x8dasih bil najstni\xc5\xa1ko dekle.\xc2\xab\xc2\xa0Petridis nadaljuje:\xc2\xa0\xc2\xbbAplaudiramo lahko njene spretnosti, medtem ko \xc4\x8dutimo nekoliko vznemerljivo misel najstni\xc5\xa1ke strani, podobni Yodi.\xc2\xab Kritik pop glasbe za revijo San Francisco Chronicle, Aidan Vaziri, je pesem ozna\xc4\x8dil za eno izmed dvanajstih najbolj\xc5\xa1ih pesmi leta 2009, s komentarjem:\xc2\xa0\xc2\xbbK vragu, \xc4\x8de ta pesem ni preve\xc4\x8d sladka, preve\xc4\x8d ranljiva in preve\xc4\x8d resni\xc4\x8dna, da bi jo ignorirali.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nPo izzidu albuma Fearless je pesem\xc2\xa0\xc2\xbbFifteen\xc2\xab\xc2\xa0pristala na lestvici U.S. Hot Digital Songs, kjer je nazadnje dosegla petnajsto mesto. Pesem se je uvrstila tudi na devetinsedemdeseto mesto lestvice U.S. Billboard Hot 100 za konec tedna 28. novembra 2008. Pesem\xc2\xa0\xc2\xbbFifteen\xc2\xab\xc2\xa0se je ponovno pojavila na lestvici za konec tedna 28. februarja 2009, ko je na lestvici dosegla petin\xc5\xa1estdesetem mestu. Pesem\xc2\xa0\xc2\xbbFifteen\xc2\xab\xc2\xa0je iz lestvice izpadla v naslednjem tednu in se na njej ni pojavila na lestvici do leta oktobra 2009, ko je iz\xc5\xa1la kot samostojni singl. Ob koncu tedna 3. oktobra 2009 se je pesem ponovno uvrstila na lestvico Billboard Hot 100 in sicer na \xc5\xa1tiriindevetdeseto mesto. Od takrat se je uvrstila na dvain\xc5\xa1estdeseto mesto ob koncem tednu 7. novembra 2009, kar je premagalo najvi\xc5\xa1jo uvrstitev na lestvici izpred devetih mesecev. V prihodnjem tednu, ob ponovnem izzidu albuma Fearless, se je pesem "Fifteen" uvrstila na \xc5\xa1estin\xc5\xa1tirideseto mesto ob koncu tedna 14. novembra 2009. Skupaj s pesmimi\xc2\xa0\xc2\xbbJump Then Fall\xc2\xab,\xc2\xa0\xc2\xbbYou Belong with Me\xc2\xab,\xc2\xa0\xc2\xbbUntouchable\xc2\xab,\xc2\xa0\xc2\xbbThe Other Side of the Door\xc2\xab,\xc2\xa0\xc2\xbbSuperstar\xc2\xab,\xc2\xa0\xc2\xbbCome in with the Rain\xc2\xab, in\xc2\xa0\xc2\xbbForever & Always\xc2\xab, je pesem\xc2\xa0\xc2\xbbFifteen\xc2\xab\xc2\xa0Taylor Swift pomagala podreti rekord za najve\xc4\x8d pesmi katere koli \xc5\xbeenske ustvarjalke v zgodovini, ki so se naenkrat uvrstile na lestvico Hot 100. Pesem je dosegla osemintrideseto mesto ob koncu tedna 21. novembra leta 2009 in tako postala tretji singl iz albuma Fearless, ki se je na tej lestvici uvrstil med prvih \xc5\xa1tirideset pesmi. Tako je Taylor Swift podrla rekord za najve\xc4\x8d pesmi med prvih \xc5\xa1tirideset pesmi na tej lestvici iz enega albuma._NEWLINE_Pesem se je pojavila tudi na Billboardovi lestvici Hot Country Songs, kjer je dosegla enain\xc5\xa1tirideseto mesto ob koncu tedna 12. septembra 2009. Pesem\xc2\xa0\xc2\xbbFifteen\xc2\xab\xc2\xa0je 12. decembra dosegla sedmo mesto na lestvici. Na lestvici Canadian Hot 100 je pesem dosegla triin\xc5\xa1tirideseto mesto, preden je izpadla iz lestvice. Na lestvico se je ponovno uvrstila na triindevetdesetem mestu 24. oktobra 2009.\n_START_SECTION_\nNastopi v \xc5\xbeivo\n_START_PARAGRAPH_\nTaylor Swift je pesem\xc2\xa0\xc2\xbbFifteen\xc2\xab\xc2\xa0izbrala za pesem, ki jo bo izvedla na enainpetdeseti podelitvi Grammy-jev, kjer je zapela duet z Miley Cyrus. Nastop se je za\xc4\x8del s kratko objavo za pesmi, ki so nominirane v kategoriji za\xc2\xa0\xc2\xbbpesem leta\xc2\xab. Med akusti\xc4\x8dnim nastopom je Taylor Swift sedela na barskem stol\xc4\x8dku. Taylor Swift je nosila vre\xc4\x8dasto belo obleko, oble\xc4\x8deno \xc4\x8dez oprijeto \xc4\x8drno obleko, med tem pa igrala na kitaro. Pesem\xc2\xa0\xc2\xbbFifteen\xc2\xab\xc2\xa0je bila izvedena tudi na turneji Fearless Tour, med 23. aprilom leta 2009 in 2. junijem leta 2010. Med nastopom na turneji, je bila Taylor Swift oble\xc4\x8dena v pastelno obleko in kavbojske \xc5\xa1kornje. Stopila je \xc4\x8dez mno\xc5\xbeico in igrala na kitaro. Po nastopu je Taylor Swift nastopila s pesmijo\xc2\xa0\xc2\xbbTim McGraw\xc2\xab._NEWLINE_13. oktobra 2009 je Taylor Swift zaigrala na kitaro in zapela pesem\xc2\xa0\xc2\xbbFifteen\xc2\xab\xc2\xa0v centru Sommet Center in v Nashvilleu, Tennessee za dobrodelni koncert Country Music Hall of Fame and Museum, imenovan\xc2\xa0\xc2\xbbWe\xe2\x80\x99re All For The Hall\xc2\xab. Nosila je vijoli\xc4\x8dasto obleko, zraven nje pa so nastopili \xc5\xa1e trije drugi pevci. Taylor Swift je nato s pesmijo\xc2\xa0\xc2\xbbFifteen\xc2\xab\xc2\xa0dvakrat nastopila v Zdru\xc5\xbeenem kraljestvu, prvi\xc4\x8d na koncertu Later... with Jools Holland maja 2009 in drugi\xc4\x8d na koncertu The Paul O\'Grady Show novembra 2009. Na podelitvi nagrad Country Music Association Awards 2009 11. novembra 2009 je Taylor Swift nastopila s pesmijo\xc2\xa0\xc2\xbbFifteen\xc2\xab, kar je bil njen drugi nastop tiste no\xc4\x8di. \xc5\xa0e enkrat je Taylor Swift nastopila z akusti\xc4\x8dno kitaro. Mno\xc5\xbeica, pred katero je nastopila, je vklju\xc4\x8devala tudi tristo u\xc4\x8dencev iz srednje \xc5\xa1ole Hendersonville High School, ki jih je Taylor Swift povabila na koncert in so skupaj z njo odpeli pesem.\n_START_SECTION_\n@15\n_START_PARAGRAPH_\nTaylor Swift je solastnica trgovine z drobno elektroniko Best Buy za @15, programa, ki najstnikom omogo\xc4\x8da pri prispevanju za dobrodelno organizacijo\xc2\xa0\xc2\xbb@15 Fund\xc2\xab. Taylor Swift je preko trgovine Best Buy za @15 posnela javno objavo. Med objavo, ki je iz\xc5\xa1la 9. februarja 2009, se poka\xc5\xbeejo tudi scene iz srednje \xc5\xa1ole Taylor Swift in, da bi spodbudili izvirnost in ustvarjalnost, scene z njo med petjem pesmi\xc2\xa0\xc2\xbbFifteen\xc2\xab. Junija 2009 je @15 postal partner turneje Taylor Swift, Fearless Tour. Javna objava Taylor Swift je bila prikazana v vsakem mestu Severne Amerike, kjer je potekal koncert v sklopu njene turneje. Pri petnajsti postaji je Taylor Swift organizaciji donirala \xc5\xa1tirideset vstopnic za njen koncert in kitaro, na kateri so podpisani \xc4\x8dlani najstni\xc5\xa1kih dobrodelnih organizacij, kot so Boys & Girls Clubs of America in Big Brothers Big Sisters.'